BJCHI คว้างานจัดหา-แปรรูปโลหะสร้างชุดขุดเจาะก๊าซบนบก มูลค่า 281 ลบ.
BJCHI คว้างานจัดหา-แปรรูปโลหะสร้างชุดขุดเจาะก๊าซบนบก มูลค่า 281 ลบ.
9 ม.ค. 2562

บริษัท บีเจซี เฮฟวี่ อินดัสทรี จำกัด (มหาชน) หรือ BJCHI เปิดเผยว่า บริษัทได้ลงนามในสัญญาว่าจ้างฉบับใหม่ ภายใต้โครงการ Santos Onshore Upstream Development Project กับ  Santos QLD Upstream Development Pty Ltd. (Santos GLNG) ซึ่งเป็นลูกค้า โดยมีมูลค่าตามสัญญาจ้าง 12.3 ล้านเหรียญดอลลาร์ออสเตรเลีย หรือประมาณ 281 ล้านบาท สำหรับสัญญาปีที่ 1
สำหรับลักษณะงานตามสัญญา เป็นการจัดหาและการแปรรูปโลหะเพื่อก่อสร้างชุดขุดเจาะก๊าซบนบก ในโครงการพัฒนาแหล่งก๊าซต้นน้า, สัญญาปีที่ 1 จำนวน 300 ชุด มีระยะเวลาดำเนินการ มกราคม – ธันวาคม 2562 (สัญญาปีที่ 1)
ขณะที่ระยะเวลาโครงการทั้งหมด 3 ปี แบบมีเงื่อนไขขยายสัญญา 2×1 ปี โดยสัญญาปีที่ 2 ปริมาณไม่ต่ำกว่า 250 ชุด ระยะเวลาโครงการ ปี 2563 – 2564 และสัญญาปีที่ 3 ปริมาณไม่ต่ำกว่า 250 ชุด ระยะเวลาโครงการ ปี 2564 – 2565